Д О Г О В О Р №

Днес, ............... 2013г., в гр. София, на основание проведена процедура за възлагане на обществена поръчка, чрез събиране на оферти с публична покана с предмет:“Предоставяне на финансови услуги от финансови или кредитни институции за нуждите на УСБАЛЕ „АКАД. ИВАН ПЕНЧЕВ” ЕАД.

, се сключи настоящия договор, между:

**1. УСБАЛЕ” Акад. Ив. Пенчев” ЕАД**, с адрес на управление: гр. София, ул. “Здраве” № 2, ЕИК 000664332, представлявана от проф. д-р Сабина Захариева дмв – изпълнителен директор, наричано по-долу за краткост **“ВЪЗЛОЖИТЕЛ**”, от една страна и

2. ................................. ЕИК ......................., със седалище и адрес на управление: ......................................................................, представлявано от ....................................................., наричано за краткост “ИЗПЪЛНИТЕЛ”, от друга страна, и на основание чл.14, ал.5 от ЗОП се сключи настоящият договор за следното:

**І. ПРЕДМЕТ НА ДОГОВОРА**

**Чл.1. (1)** ВЪЗЛОЖИТЕЛЯ възлага, а ИЗПЪЛНИТЕЛЯТ се задължава да изпълнява “Предоставяне на финансови услуги от финансови или кредитни институции за нуждите на УСБАЛЕ „АКАД. ИВАН ПЕНЧЕВ” ЕАД, а именно **комплексното банково обслужване на стопанската дейност Възложителя**, наричани за краткост УСЛУГИТЕ, по приложените от участника цени в ценовата му оферта, неразделна част от този договор.

**(2)** **ИЗПЪЛНИТЕЛЯТ** се задължава да изпълни предмета на настоящия договор, съблюдавайки всички нормативни изисквания, добросъвестно, качествено и с грижата на добър търговец .

**ІІ.СРОКОВЕ ЗА ВРЕМЕТРАЕНЕ НА УСЛУГАТА**

**Чл.2. (1)** Срокът за изпълнение на УСЛУГИТЕ по този договор се определя на **3 (три) години**, считано от датата на сключването.

(2) Срокът за изпълнение на договора започва да тече от датата на подписването му.

(3) Срокът по ал.1 не се променя освен в случая, когато изпълнението е било невъзможно поради непреодолима сила и/или непредвидени обстоятелства, за наличието, на които другата страна е била надлежно уведомена и е приела съществуването им, на база на предоставените доказателства.

(4) При никакви обстоятелства промяната, включително удължаването на сроковете за изпълнение на поръчката, не е основание за искане и получаване на каквито и да са други допълнителни плащания, извън посочените в чл.3.

**ІІІ. ВЪЗНАГРАЖДЕНИЯ, ПЛАЩАНИЯ И ГАРАНЦИИ**

**Чл.3.** За изпълнение на договорната задача, **ВЪЗЛОЖИТЕЛЯТ** заплаща на **ИЗПЪЛНИТЕЛЯТ** всяка отделна стойност на УСЛУГИТЕ по цени от Ценовата му оферта, с която участника е спечелил процедурата за възлагане на обществена поръчка.

**Чл. 4**. **Ценовите предложения за изпълнение на УСЛУГИТЕ, посочени в ценовата оферта, неразделна част от настоящия договор, са ПОСТОЯННИ и не могат да се променят до края на действие на този договор.**

**ІV. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 5.** (1) **ВЪЗЛОЖИТЕЛЯТ** се задължава:

1. Да съдейства за изпълнението на договорените дейности, като своевременно решава всички технически проблеми, възникнали в процеса на работа.

2. Да заплати в договорените срокове и при условията на договора дължимите суми на **ИЗПЪЛНИТЕЛЯ**.

3. Да информира **ИЗПЪЛНИТЕЛЯ** за всички пречки, възникващи в хода на изпълнението на възложената работа.

4. Да предостави на **ИЗПЪЛНИТЕЛЯ** информация и спесимен от подписите на лицата имащи право да извършват подписване на платежните нареждания.

**Чл. 6. ВЪЗЛОЖИТЕЛЯТ** има право**:**

1. Да получи качествено изпълнение на УСЛУГИТЕ, предмет на настоящия договор, съгласно офертата на **ИЗПЪЛНИТЕЛЯ**.
2. При констатирани непълноти и несъответствия на резултатите от изпълнението на договора, **ВЪЗЛОЖИТЕЛЯТ** има право да изиска нанасяне на поправки, отстраняване на несъответствия от **ИЗПЪЛНИТЕЛЯ** в определения срок.
3. Да получи от **ИЗПЪЛНИТЕЛЯ** всички необходими документи за извършване на интернет банкиране.
4. Да изисква и да получава от **ИЗПЪЛНИТЕЛЯ** всякаква информация, свързана с изпълнението на настоящия договор, включително информация за установени нередности, финансови измами и др.

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 7.** **ИЗПЪЛНИТЕЛЯТ** се задължава:

* + 1. Да започне изпълнението на договора за обществената поръчка, веднага след подписването му от двете страни;
    2. Да доставя на **ВЪЗЛОЖИТЕЛЯ** – УСЛУГИТЕ по цени посочени в ценовата оферта, предмет на настоящия договор, с грижата на добър търговец, качествено и в съответствие с действащото българско законодателство, спецификацията и в сроковете по този договор;
    3. Да информира **ВЪЗЛОЖИТЕЛЯ** по всяко време, при поискване от негова страна, за хода на изпълнението на възложените му дейности, както и за възникнали проблеми, взетите мерки и необходимостта от разпореждания от страна на **ВЪЗЛОЖИТЕЛЯ**;
    4. Да положи необходимата грижа за качествено извършване на услугите по договора, като се стреми те да бъдат извършени по най-високите стандарти на професионална компетентност, етичност и почтеност;
    5. Да информира своевременно **ВЪЗЛОЖИТЕЛЯ** за настъпването на обстоятелства, които могат да бъдат определени като непреодолима сила.

**Чл. 8.** **ИЗПЪЛНИТЕЛЯТ** има право:

1. Да получи в срок уговореното възнаграждение съгласно чл.3;

2. Да получи от **ВЪЗЛОЖИТЕЛЯ** съдействие за извършване на дейностите по чл.1;

**VІ. НЕИЗПЪЛНЕНИЕ. ОТГОВОРНОСТ**

**Чл. 9** Отговорности на страните:

1. Всяка от страните носи имуществена отговорност за заплащане на нанесените щети или пропуснатите ползи, резултат на виновно, лошо, забавено или неизпълнено задължение по този договор.

2. При възникване на вреди, вследствие работата на **ИЗПЪЛНИТЕЛЯ**, **ВЪЗЛОЖИТЕЛЯТ** има право да търси обезщетяването им от **ИЗПЪЛНИТЕЛЯ** по общия исков ред съгласно действащото законодателство.

**Чл. 10.** При неизпълнение на задълженията по настоящия договор неизправната страна дължи на другата обезщетение за причинени вреди при условията на действащото българско гражданско и търговско законодателство.

**VII. ИЗМЕНЕНИЕ НА ДОГОВОРА**

**Чл.11 (1)** Страните по договора не могат да го изменят**.**

(2) Изменението на договора се допуска по изключение:

1. когато в резултат на непреодолима сила и/или непредвидени обстоятелства се налага промяна в сроковете на договора или

2. при изменение на държавно регулирани цени или

3. при намаляване на договорените цени в интерес на **ВЪЗЛОЖИТЕЛЯ**.

**VIII. ПРЕКРАТЯВАНЕ НА ДОГОВОРА**

**Чл.12.** Двете страни имат право да прекратят договора по взаимно съгласие изразено в двустранен акт.

**Чл.13.** По взаимно съгласие. В този случай никоя от страните не дължи обезщетение на другата.

**Чл.14.** Договорът се прекратява с изпълнението му.

**Чл.15.** Ако изпълнението на договора стане невъзможно, поради независещи от страните причини. В този случай никоя от страните не дължи на другата обезщетение.

**Чл.16.** При прекратяване на юридическото лице **ИЗПЪЛНИТЕЛ**, освен ако се даде съгласие договорът да бъде продължен с правоприемник.

**Чл.17.** При влязло в сила решение за обявяване в несъстоятелност на ИЗПЪЛНИТЕЛЯ.

**Чл.18.** Договорът може да бъде прекратен едностранно с едноседмично предизвестие от страна на **ВЪЗЛОЖИТЕЛЯ** с писмено уведомление до **ИЗПЪЛНИТЕЛЯ**

**Чл.19.** **ВЪЗЛОЖИТЕЛЯТ** може да прекрати договор за обществена поръчка, ако в резултат на обстоятелства, възникнали след сключването му, не е в състояние да изпълни своите задължения (когато са настъпили съществени промени във финансирането на обществената поръчка, предмет на договора, извън правомощията на **ВЪЗЛОЖИТЕЛЯ**, които промени **ВЪЗЛОЖИТЕЛЯТ** не е могъл да предвиди или предотврати).

**ІХ. ДРУГИ УСЛОВИЯ**

**Чл.20. ИЗПЪЛНИТЕЛЯТ** се задължава да не предоставя на трети физически или юридически лица получените от **ВЪЗЛОЖИТЕЛЯ** изходни данни и информация, без изричното писмено съгласие на **ВЪЗЛОЖИТЕЛЯ**, както и във връзка с извършената работа за времето на действие на този договор и до три години след този момент.

**Чл.21.** Всеки спор относно съществуването и действието на настоящия договор или във връзка с него, или с неговото нарушение, включително споровете и разногласията относно действителността, тълкуването, прекратяването, изпълнението и неизпълнението му, ще се уреждат по взаимно споразумение между страните, а когато това се окаже невъзможно - по съдебен ред, пред компетентния съд в Република България.

**Чл.22.** Всички съобщения, предизвестия и нареждания, свързани с изпълнението на този договор и разменяни между **ВЪЗЛОЖИТЕЛЯ** и **ИЗПЪЛНИТЕЛЯ** са валидни, когато са изпратени по пощата (с обратна разписка), с телеграма, телефакс на адреса на съответната страна или предадени чрез куриер, срещу подпис на приемащата страна.

**Чл.23.** За всички неуредени в този договор въпроси се прилагат разпоредбите на ЗЗД и другите нормативни актове регламентиращи тази материя и действащи в момента.

Настоящият договор се изготви и подписа в три еднакви екземпляра – два за **ВЪЗЛОЖИТЕЛЯ** и един за **ИЗПЪЛНИТЕЛЯ**.

**ВЪЗЛОЖИТЕЛ: ИЗПЪЛНИТЕЛ:**

**ПРИЛОЖЕНИЯ,** неразделна част от договора:

1. **Приложение № 2** – Ценова оферта;

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

**\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_**

**(................................)** **(..............................)**